Apstiprinu:

## Limbažu novada pašvaldības

## aģentūras “LAUTA”

Direktore Ilze Millere

12.09.2022.

**LIMBAŽU NOVADA SUDRABA CEĻOJOŠĀ „LAUTAS” KAUSA 2022/2023 ZOLĪTĒ TURNĪRA N O L I K U M S**

**1. TURNĪRA MĒRĶIS**

1. Noskaidrot labākos zolītes spēlētājus.

2. Popularizēt zolītes spēli Limbažu novadā.

3. Nodrošināt iedzīvotājiem un ciemiņiem aktīva laika pavadīšanu Limbažu novadā.

**2. TURNĪRA ORGANIZATORS, NORISES VIETA UN LAIKS**

## 1. Turnīru organizē Limbažu novada pašvaldības aģentūra “LAUTA”.

2. Turnīrs notiek Viļķenes kultūras namā (izņēmuma gadījumā citās atbilstošās telpās Viļķenes pagastā).

3. Reģistrācija no plkst. 17.30- 17.50.

4. Katra posma sākums plkst. 18.00.

1. Posms 30.septembrī.

2. Posms 4.novembrī.

3. Posms 2.decembrī.

4. Posms 6.janvārī.

5. Posms 3.februārī.

6. Posms 3.martā.

7. Posms 31.martā.

Turnīra organizators patur sev iespēju mainīt posmu datumus un sākuma laiku.

**3. TURNĪRA DALĪBNIEKI**

1.Turnīrā drīkst piedalīties ikviens, kurš sasniedzis 18 gadu vecumu, samaksājis dalības maksu, izprot spēles gaitu un ievēro nolikuma prasības.

2. Jaunāki dalībnieki tiks pielaisti turnīrā tikai vecāku klātbūtnē.

**4. NORISES NOTEIKUMI**

1. Turnīrā tiek izspēlēti 7 posmi katrā pa 6 kārtām. Kopvērtējumā tiek ieskaitīti 5 labākie posmi.

2. Kārtas ilgums ir noteikts 45 minūtes vai 24 izspēlētas partijas. Kārta pie katra galda atsevišķi beidzas iestājoties pirmajam no minētajiem nosacījumiem.

3. 5 minūtes līdz kārtas beigām tiek paziņots par kārtas beigām. Pēc paziņojuma par kārtas noslēgumu kārtis dalīt vairs nedrīkst. Ja kārtis pirms paziņojuma ir pārceltas, tad tiek uzskatīts, ka partija ir sākusies un tiek turpināta partijas izspēle.

4. Ja dalībnieku skaits nepieļauj pie visiem galdiem izvietot 4 spēlētājus, tad pie pēdējiem galdiem tiek izvietoti pa 3 spēlētājiem.

5. Dalītājs kārtis dala pa divām kārtīm. Vidējās divas kārtis - “Galds” netiek skatītas ne no dalītāja puses, ja tiek spēlēts pa 4, ne pules gadījumā.

6. Starp kārtām ir 10 minūšu pārtraukums.

7. Ja dalībnieks nokavējas 5 minūtes, tad tiek izteikts brīdinājums. Par atkārtotu kavējumu tiek ierakstīta personīgā pule un ja spēlētājs 5 minūšu laikā neierodas, tad spēli sāk trijatā. Par kāda spēlētāja kavēšanos ir savlaicīgi jāinformē tiesnesis. Ja pēc 5 minūtēm pie galda nav 3 spēlētāji, tad tiesnesis patur iespēj pārdalīt galdus, kuros spēle nevar notikt 3 spēlētāju trūkuma dēļ vai arī noteikt šīs kārtas rezultātu (punktu) sadali nespēlējot šo kārtu.

8. Tiek ievēroti klasiskie zoles noteikumi, pieejami šeit: **https://zolei.lv/zoles-noteikumi** (“Mazā zole”, “Tumšā zole”, Lielā padošanās pēc 2.stiķa – “ārā no Jaņiem”, kā arī citi klasiskās zoles atvasinājumi netiek spēlēti) kā arī :

8.1. „pass” gadījumā tiek rakstīta pule. Ja pirms tam nav neizņemtu puļu (nedz kopējo, nedz personīgo) un pie galda spēlē 4 spēlētāji, tiek rakstītas 2 pules.

8.2. Par zoles spēles noteikumu neievērošanu (nav likts masta vai trumpe) vainīgajam tiek piešķirts zaudējums. Zaudējuma apmēru nosaka lielā spēlētāja spēles tips. Ja spēlēta zole, vainīgais maksā kā lielais zaudējot zoli ar mazāk kā 60 punktu, ja spēlēta parasta spēle – kā lielais zaudējot ar mazāk kā 60 punktiem. Noņemot nokautos stiķus, kārtis jānovieto tā, lai būtu iespējams atjaunot stiķu izspēles secību.

8.3. Spēlētājs ar personīgās pules ielikšanu tiek sodīts par sekojošiem pārkāpumiem:

- priekšlaicīga kārts izspēlēšana vai solīšana;

- par vārdiem vai žestiem, kas var ietekmēt partijas izspēles gaitu;

- nepareiza kāršu izdalīšana. Ja ir iespējams izlabot kāršu dalīšanas secību, kļūdu drīkst labot.

Par priekšlaicīgas kārts izspēlēšanu, kā arī par vārdiem vai žestiem, kas var ietekmēt partijas izspēles gaitu vainīgajai pusei tiek piešķirts zaudējums, ja to pieprasa pretējā puse un partijas izspēle tiek pārtraukta. Zaudējuma apmēru nosaka ’’lielā’’ spēlētāja spēles tips. “Pule” no vainīgā spēlētāja puses tiek ielikta neatkarīgi no tā vai partija tiek turpināta vai nē. Pule tiek izņemta nākošajā partijā.

8.4. „Lielajam” ir tiesības spēlēt ar atklātām kārtīm, nesaņemot personīgo „puli”.

 „Lielajam” nometot kārtis tiek fiksēts tāds rezultāts, kāds ir uz konkrēto brīdi –respektīvi tiek skaitītas lielā iegūtās acis.

8.5. Lielajam un Mazajiem savstarpēji vienojoties, laika ekonomijas nolūkos, iespējams spēli pabeigt ātrāk ar visus apmierinošu rezultātu. Lielais drīkst izteikt Mazajiem piedāvājumu par partijas iznākumu. Izsakot piedāvājumu, Lielajam jāparāda savas kārtis. Izņemot gadījumus, ja lielais padodas. Kāršu neparādīšanas gadījumā Lielajam tiek piešķirta personīgā pule. Mazajiem nav pienākums piekrist šiem piedāvājumiem.

8.6. Jebkuras kārtis, kuras ir apgrieztas (galds vai stiķi) nav apskatāmas līdz pat partijas beigām, izņemot pēdējo apgriezto stiķi. Šis noteikums attiecas arī uz dalītāju –spēlētāju, kas konkrēto partiju nespēlē.

8.7. Uzsākot dalīt nepareizu kāršu skaitu, kārtis ir obligāti jāpārdala.

8.8. Ja pēc kārtas beigām paliek neizspēlētas personīgās pules, tad no šo puļu īpašnieka noraksta pa 1 punktam par labu pārējiem dalībniekiem pie spēļu galda.

8.9. 1.kārtā dalībnieki pa galdiem tiek sēdināti pēc izlozes. No 2.kārtas dalībnieki tiek sēdināti pēc iepriekš izspēlētajām kārtas ieņemtajām vietām .

8.10. Pirms sākt spēli dalībnieki no sava vidus izvēl vienu spēlētāju, kas būs atbildīgs par pareizu spēles lapas aizpildīšanu un nodošanu sekretāram no katra galda pēc izspēles beigām. Pirmo dalītāju nosaka izvelkot kārtis, spēcīgākās kārts īpašnieks dala.

9. Rezultātu noteikšanā tiek uzskaitīti mazie punkti „+” vai „-” un lielie punkti. Kārtā iegūto „+” vai „-” summa, kas tiek pierakstīti spēles lapā pēc katras partijas. Ar punktiem tiek saprasts pēc kārtā izspēlēto partiju vietas novērtējuma – 1.vieta vislielākie „+”, pēdējā vieta - „-”. Par 1.vietu kārtā spēlētājam tiek ierakstīti 6 punkti, par 2.vietu – 4 punkti, par 3.vietu – 2 punkti, par 4.vietu – 0 punktu. Ja pie galda spēlē 3 spēlētāji, tad punktu sadalījums ir sekojošs: 1.vietai – 6punkti, 2.vietai - punkti, 3.vietai – 2 punkti. Ja vietas ir dalītas 1/2 vieta katram dalībniekam pa 5 punkti, ja 2/3 vieta katram pa 3 punkti, ja3/4 vieta katram pa 1 punktam. Ja dalītas ir trīs vietas,  tad katram pa 4punkti, ja dalītas ir četras vietas katrs dalībnieks saņem pa 2 punkti.

**5. DALĪBAS MAKSA UN LIKMES SPĒLĒ**

1. Dalības maksa ir noteikta 10(desmit) EUR katrā posmā.

2. Par spēles likmi dalībnieki vienojas pie galda pirms katras kārtas sākuma.

**6. TIESĀŠANAS NOTEIKUMI**

1. Tiesāšanā tiek ievēroti klasiskie zoles noteikumi un turnīra nolikums. Strīdu gadījumos dalībniekiem ir tiesības prasīt tiesnesim izšķirt konflikta situācijas. Tiesneša lēmums ir galējs un neapstrīdams.

2. Turnīra dalībniekus par pretinieka apvainošanu ar necenzētiem izteikumiem, turnīra inventāra bojāšanu vai nepakļaušanos turnīra organizētāju prasībām, spēlētāju ir tiesīgi izslēgt no tālākajām sacensībām. Var tikt diskvalificēti spēlētāji , ja tie nespēj pareizi izdalīt kārtis, neliek prasītās mastis, traucē spēli citiem pie galda sēdošajiem vai velk spēles laiku.

**7. UZVARĒTĀJA NOTEIKŠANA**

1. Turnīra uzvarētājs ir ar vislielāko lielo punktu skaitu no 5 labākajiem posmiem.

2. Vienāda punktu skaita gadījumā augstāko vietu ieņem tas, kuram labāki mazie punkti. Pie vienāda mazo punktu skaita par uzvarētāju atzīstams tas, kuram ir lielāks lielo punktu skaits pēdējā posmā.

**8. APBALVOŠANAS NOTEIKUMI**

1. Turnīra balvu fondu veido spēlētāju dalības maksa.

2. Turnīra noslēgumā ar diplomiem un balvām tiek apbalvoti pirmās trīs vietas ieguvēji, kur 1.vieta iegūst 50 %, 2.vieta 30%, 3.vieta 20% no balvu fonda. 1.vietas ieguvējs saņem Limbažu novada pašvaldības aģentūras **“**LAUTA**”** sudraba ceļojošo kausu, kurš pēc tam glabājas “Sudraba muzejā” Limbažos un sudraba zolīti.

2. Pēc katra posma 1.-3. vietu ieguvušie dalībnieki tiek apbalvoti ar diplomiem un medaļām. Vietu sadalījums notiek pēc 7.2 punktā minētā principa.

3. Ar telpu, kārtīm, diplomiem un medaļām nodrošina turnīra organizators.

4. Turnīra organizators ir tiesīgs apbalvot arī citās nominācijas un pasniegt pārsteiguma balvas.

Turnīra tiesnesis Ģirts Ieleja

Sekretārs Mareks Kauliņš